Стручни скуп медицинских сестара васпитача

Питања за практичаре,ауторе и презентаторе на стручном скупу

Циљ: унапређивање презентације/излагања и могућности увида и заједничког учења учесника на скупу.

Презентовање праксе на стручним сусретима требало би да се базира на вашим увидима (и променама које сте на основу њих започели/остварили);

Одговори на питања не треба да буду изоловани један од другог већ да буду део ваше презентације на стручном скупу, као једна прича (исказана у 1. лицу, на аутентичан начин).

Имајући у виду теме/садржај презентација, односно назив и подтеме самог Скупа, као и актуелна дешавања у оквиру предшколске делатности (увођење нове програмске концепције „Године узлета“ (ГУ), али и подршку практичарима у ПУ у примени модела хоризонталне размене – Заједница професионалног учења (ЗПУ), прилагодили смо одређена питања која су формулисана у оквиру следећих тема:

- Планирање; развијање тема/пројеката

- Документовање

- Игра

- Простор

- Грађење заједнице учења

- Сарадња са породицом

- Сарадња са локалном заједницом

Питања су подељена у оквиру различитих тема, али не нужно. Одговори на питања у оквиру различитих тема могу бити део ваше презентације. Поготово када је реч о игри, развијању тема/пројеката, сарадњи са породицом, сарадњи са локалном заједницом, развијању зеједнице учења.

Планирање;

Развијање тема/пројеката

1. Да ли је тема/пројекат који представљате завршен или још траје?

2. Како сте изабрали назив теме/пројекта? (описати кратко)

3. Шта вам је био повод за развијање теме/пројекта?

4. Како сте планирали провокације? Са ким сте размењивали у вези са увођењем провокација?

5. Како су деца реаговала? Да ли је провокација подстакла и продубила истраживање деце (наведите пример)?

6. Које су биле прве активности које сте планирали у овој теми/пројекту? Зашто сте се одлучили за њих?

7. Које сте нове материјале нудили деци?

8. Како су се деца укључила/на који начин су се ангажовали?

9. Како сте планирали да се укључите у развијање теме (које су стратегије заједничког развијања теме/пројекта)?

10. Како сте проширили ваша сазнања о овој теми/пројекту? Шта су вам били извори сазнања?

11. Шта су вам били изазови (шта је било лако, а шта тешко? Како сте превазишли тешкоће)?

12. Каква су ваша искуства током планирања? Да ли уочавате неке промене у том процесу? Које своје увиде сматрате посебно значајним? Због чега (су вам значајни)?

13. Које изазове током процеса бисте истакли? Како сте их превазилазили? Ко вам је био подршка?

14. Уколико у вашем раду увиђате нешто из старе праксе, а да није у складу са новим ОП, укажите на то учесницима уз навођење како сте могли другачије или шта сте променили (сви учимо и овакви увиди свима служе као повод за промишљање своје праксе).

Документовање

Прва 2 питања могу да вам послуже да представите контекст - како је то тренутно у вашем вртићу, када је реч о документовању развијања програма васпитно-образовног рада, у складу са новом програмском концепцијом:

1. Да ли уочавате промене у процесу документовања (кроз причу о теми/пројекту); како је било на почетку (прве приче), а како је сада?

2. На које изазове/тешкоће сте наишли (практичари) у процесу документовања васпитно-образовног рада? Шта вам је био највећи изазов до сада? На који начин сте превазилазили дилеме/решавали тешкоће? Чија/која подршка вам је била значајна (које врсте је била подршка)?

Питања која следе односе се на ваше (лично) искуство у документовању развијања програма васпитно-образовног рада. Одговори на њих ће бити интегрални део ваше презентације:

1. Чиме сте посебно задовољни, када је реч о процесу документовања, а шта би могло да буде боље? Зашто? Како?

2. Како сте бирали садржаје (фотографије, искази деце, активности...)? Да ли би сада направили исти избор?

3. Да ли сте се са неким консултовали? Са ким? На који начин?

4. Којим сегментом документовања сте највише задовољни када је реч о писању приче о теми/пројекту. Где вам треба још подршке? Које/чије?

5. Да ли бисте сада урадили нешто другачије? Шта?

6. Које искуство вам је било најзначајније (за нпр. учење или за увид који је довео до промене)?

7. Да ли мислите да бисте могли да нешто унапредите у процесу документовања? На који начин?

8. Уколико у вашем раду увиђате нешто из старе праксе, а да није у складу са новим ОП, укажите на то учесницима уз навођење како сте могли другачије или шта сте променили (сви учимо и овакви увиди свима служе као повод за промишљање своје праксе).

Игра

1. Како сте схватили вашу улогу у подржавању дечје игре (из угла Година узлета)? Где се то види у раду који презентујете?

2. Нагласите где се у раду види веза између игре и учења? Обратите пажњу учесницима на скупу на то; како је ова веза сагледана из перспективе Основа програма?

3. Иницијатива деце која се може препознати у презентацији (снимку/снимцима које ћете приказати, фотографијама)?

4. Да ли су видљиве и да ли можете да истакнете промене у простору које сте направили како би се подржао игровни образац (у приказном снимку/фотографији)?

5. Које стратегије сте користили како бисте проширили игру?

6. Шта вам је био највећи изазов када је реч о вашем приступу у развијању дечје игре (у подршци дечјој игри)? Подршка?

7. Да ли увиђате промене у свом приступу дечјој игри од почетка примене Основа програма? Које? Како сте долазили до увида и мењали праксу? Уз помоћ кога/чега?

8. Да ли мислите да бисте могли/требали нешто да мењате у својој пракси када је у питању дечија игра и ваша укљученост у њу? Шта? Зашто то мислите?

9. Која врста подршке вам је потребна да бисте подржали игру деце у складу са принципима и вредностима из ГУ? Од кога бисте могли да очекујете ту врсту подршке.

10. Да ли у својој пракси, или у овом раду конкретно, препознајете нешто што није у складу са новим ОП, одн. у складу са принципима и вредностима из Година узлета? (Овакви увиди су природни и воде ка учењу и промени, а помажу и другима да на тај начин размишљају о својој пракси);

ПРОСТОР

Прво питање искористите да укратко опишите како су текле промене у простору у вртићу у ком радите, да бисте представили контекст као увод за конкретан рад који ћете презентовати:

1. Како сте започели промене у простору? Одакле сте кренули – од соба или од заједничких простора? Од спољашњих или од унутрашњих простора? Како сте одлучили о томе одакле ћете да кренете? Да ли сте се договарали? Ко је учествовао у томе? Чију подршку сте имали? Чија/која подршка вам је била најзначајнија/најпотребнија?

Одговори на следећа питања нека буду део рада који ћете презентовати, тако што током презентације можете нагласити где је то видљиво у вашем раду (снимку, фотографијама):

1. Које промене у простору сте најлакше реализовали? Зашто?

2. Да ли су у простору видљиве вредности које заступате и негујете (у складу са новим ОП); колико простор одражава особености и живот групе и поједине деце; дечја животна искустав, али и културу заједнице, колико рефлектује заједничке идеје и вредности…)

3. Које бисте тешкоће/изазове које сте имали током процеса промена у простору истакли? Како сте их превазилазили? Ко вам је био подршка у томе? Да ли бисте сада нешто другачије урадили? Шта?

4. Колико користите заједничке просторе (са којим групама, да ли планирате и како коришћење заједничких простора…)?

5. Како су други актери реаговали на промене у простору (деца, родитељи..)? Да ли и на који начин њих укључујете у процес структурирања/преструктурирања простора?

6. На основу досадашњег искуства, шта бисте истакли као најважније да поделите са колегама када је реч о променама у простору? Да ли постоји нешто што сматрате да је посебно важно у вашем простору? Због чега?

7. Шта бисте даље мењали у вашем простору, у складу са принципима и вредностима Основа програма?

8. Које су тренутно препреке/изазови пред вама када је у питању простор? Да ли сматрате да су решиви? Чија/која подршка би вам била значајна?

Уколико желите да представите и сегмент сарадње са породицом или локалном заједницом, грађење заједнице, нека део Ваше презентације на скупу буду и одговори на следећа питања:

Сарадња са породицом:

На који начин сте родитељима представили НОП (кроз предавање, ППТ, флајер/лифлет, могућност да поставе питања; на групним или општем родитељском састанку…) Ко је родитељима представио ОП и промене које ћете започети у вртићу у складу са НОП?

На који начин/Како су родитељи реаговали када сте им представили нове основе програма? Да ли су имали питања? На шта су се односила (конкретно) – појашњења неких нејасноћа / могућности њиховог укључивања… Да ли имају нпр. страх како ће се деца припремити за школу... Како то превазилазите?

Да ли родитељи знају шта се од њих очекује и како се све могу укључити?

Шта се променило у сарадњи са породицом? (динамика, начин учешћа, облици/форме… навести конкретно)

Који су најчешћи облици сарадње/учешћа породице (техничка помоћ, учешће у развијању пројеката и сл.)? Да ли су то облици сарадње који су и пре постојали или су развијени у складу са потребама породице и програма? Да ли неке облике више користите, а неке не користите? Које? Зашто је то тако?

На који начин сте предвидели учешће породице у нпр. развијању теме/пројекта?

Како показујете родитељима да су добродошли? Да их уважавате?

Шта би још требало променити када је у питању сарадња са породицом?

Који су изазови у сарадњи са породицом? Како их превазилазите? Која/чија подршка вам је потребна?

Сарадња са локалном заједницом:

Да ли сте представницима ЛЗ представили промене у вези са НОП? Ко? На који начин?

Да ли је сарадња са ЛЗ другачија у односу на ранију сарадњу (да ли се нешто променило)? У чему се све огледају те промене Шта се променило (навести, уколико постоји разлика, али навести конкретне примере (опис/фотографија/снимак)?

Како процењујете брзину те промене? Да ли је промена заживела? Како знате? Како се види? Где?

Који је најчешћи тип сарадње са ЛЗ (боравак у ЛЗ, организована активност са неким у ЛЗ, учешће у различитим дешавањима у ЛЗ, организовање манифестација у којима учествује неко из ЛЗ, неко из ЛЗ учествује у активностима у вртићу, обезбеђују нам материјале, средства, рестлове и сл.)?

На који начин сте предвидели учешће локалне заједнице у раду који ћете да представите?

Који су главни изазови у сарадњи са ЛЗ? Како сте их превазилазили? Чија подршка вам је била значајна?

Заједница учења

Колико вам је у процесу примене нових основа програма значила сарадња колегама из вртића? У чему се огледала и на који начин се одвијала та сарадња?

Да ли имате редовне састанке (унапред планиране) на одређене теме? Или иницирате састанке када постоји потреба? Како се договарате чиме ћете да се бавите? Ко иницира састанке? Ко води састанке? Ко даје предлоге? Како се договарате? Шта после састанка? Како покрећете промене? Ко их иницира? Са ким се консултујете најчешче? На који начин? Да ли имате критичког пријатеља? Ко вам је то? У чему се састоји његова улога?

Каква је сарадња са другим вртићима из ваше ПУ у процесу ширења? Да ли у ваш вртић долазе колегинице/колеге из других ваших вртића? Како то изгледа? Да ли су састанци структурирани? Да ли се припремате за њих? Да ли вам значе те сатанци? У ком смислу? Шта вам је најзначајније? Опишите вашу улогу у томе. Шта се дешава након посета и размене?

Да ли сте остварили сарадњу и размену и са колегама из других ПУ? Да ли сте упознати са тим? Да ли сте учествовали у томе?

На које изазове наилазите у процесу ширења нових Основа програма? Како их превазилазите? Чија/која подршка вам је значајна/потребна?